
LAZDIJŲ RAJONO SAVIVALDYBĖS PATIKĖJIMO TEISE VALDOMŲ VALSTYBEI 
NUOSAVYBĖS TEISE PRIKLAUSANČIŲ MELIORACIJOS STATINIŲ AVARINIŲ REMONTO DARBŲ SUTARTIS 
Lazdijai
2025 m.         d. Nr.
           Lazdijų rajono savivaldybės administracija, juridinio asmens kodas 188714992, kurios registruota buveinė Vilniaus g. 1, 67106 Lazdijai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ............, veikianti pagal.............., (toliau vadinama - Užsakovu), ir ................................................, juridinio asmens kodas ...................., kurios registruota ................, atstovaujama ........................., veikiančio pagal .........., (toliau vadinama - Rangovu), toliau kartu vadinami Šalimis, o kiekviena atskirai – Šalimi, sudarėme šią Lazdijų rajono savivaldybės patikėjimo teise valdomų valstybei nuosavybės teise priklausančių melioracijos statinių avarinių remonto darbų sutartį, toliau vadinama Sutartimi, ir susitarėme dėl toliau išvardintų sąlygų.

I. SUTARTIES OBJEKTAS IR DALYKAS
          1. Sutarties objektas - Lazdijų rajono savivaldybės patikėjimo teise valdomų valstybei nuosavybės teise priklausančių melioracijos statinių avariniai remonto darbai (toliau – Sutarties darbai), bei visų šių Sutarties darbų rezultatų perdavimas Užsakovui. 
2. Rangovas atlieka pagal šios sutarties sąlygas valstybei nuosavybės teise priklausančių melioracijos statinių avarinių gedimų remonto darbus konkrečiose Užsakovo nurodytose vietose pagal pateiktas darbų užduotis ir techninę dokumentaciją (duomenis apie objektą, remontuojamos melioracijos sistemos planus su pažymėtomis gedimų vietomis, griovių profilius ir kt.).
[bookmark: _Hlk158638633][bookmark: _Hlk128725904]3. Sutarties darbų atlikimo vieta – Lazdijų rajono savivaldybės patikėjimo teise valdomi valstybei nuosavybės teise priklausantys avarinės būklės melioracijos statiniai (įskaitant bet neapsiribojant 12,5 cm skersmens ir didesni drenažo rinktuvai, drenažo žiotys, paviršinio vandens nuleistuvai, pralaidos, sukanalizuoti melioracijos grioviai, melioracijos grioviai, polderių sausinimo siurblinės, polderių pylimai, tiltai, reguliatoriai). Darbai atliekami pagal faktinį poreikį.
[bookmark: _Hlk158638684]4. Vykdydamos šią Sutartį, Šalys vadovaujasi Lietuvos Respublikos civiliniu kodeksu, šios Sutarties nuostatomis, Melioracijos įstatymu, melioracijos techniniu reglamentu MTR ,,Melioracijos statiniai. Pagrindiniai reikalavimai“, Valstybei nuosavybės teise priklausančių melioracijos statinių ir melioracijos statinių ir melioracijos sistemų avarinių gedimų šalinimo ir remonto darbų prioritetų nustatymo tvarkos aprašu, patvirtintu Lietuvos Respublikos žemės ūkio ministro 2024 m. spalio 23 d. įsakymu Nr. 3D-744 „Dėl valstybei nuosavybės teise priklausančių melioracijos statinių ir melioracijos statinių ir melioracijos sistemų avarinių gedimų šalinimo ir remonto darbų prioritetų nustatymo tvarkos aprašo patvirtinimo“ bei kitais galiojančiais teisės aktais.
5. Rangovas Sutarties darbus įsipareigoja atlikti savo jėgomis, medžiagomis, darbo priemonėmis ir rizika perduoti Sutarties darbų rezultatą Užsakovui šioje Sutartyje nustatytomis sąlygomis, terminais ir tvarka. Įrangos sugadinimo ir nelaimingų atsitikimų darbe rizika, atliekant Sutarties darbus, tenka Rangovui iki teisės aktų nustatyta tvarka statinio pripažinimo tinkamu naudoti akto pasirašymo dienos. 
6. Sutarties sąlygos sutarties galiojimo laikotarpiu negali būti keičiamos, išskyrus Lietuvos Respublikos viešųjų pirkimų įstatymo 89 straipsnyje nustatytas išimtis.
7. Sutarties darbai finansuojami iš LR valstybės biudžeto 2025 m. skiriamos specialiosios tikslinės dotacijos Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms atlikti – melioracijai skirtų lėšų.

II. SUTARTIES DARBŲ KAINA
[bookmark: _Hlk194492706]8. Sutarčiai taikoma fiksuoto įkainio kainodara. Sutarties objekto remonto darbų fiksuotas kainos koeficientas, nustatytas pirkimo metu, yra ................. apskaičiuojant atliktų avarinių gedimų remonto darbų kainą, kiekvieno konkretaus remonto objekto skaičiuojamoji kaina (skaičiuojamoji darbų kaina nustatoma vadovaujantis sąmatų skaičiavimo programos ,,Sistela“ duomenų bazėje nurodytomis statybos montavimo darbų (SMD) kainomis), padauginama iš darbų kainos koeficiento.
Pastaba. Skaičiuojamoji kaina nustatoma vadovaujantis darbo, medžiagų ir mechanizmų sąnaudų statyboje normatyvais ir VĮ Statybos produkcijos sertifikavimo centro įregistruotomis Statybos resursų skaičiuojamosiomis rinkos kainų nustatymo rekomendacijomis. 
Pradinės Sutarties vertė – ......................... Eur (suma žodžiu) be PVM, kuri lygi maksimaliai pirkimui skirtai lėšų sumai be PVM pirkimo dokumentuose ir sutartyje nurodytų darbų įsigijimui. Tik PVM ....................... Eur (suma žodžiu). Maksimaliai darbų gali būti užsakoma ne daugiau kaip už ......................... Eur (suma žodžiu) su PVM.
9. Įkainis Sutarties galiojimo laikotarpiu gali būti peržiūrimas žemiau nurodytais atvejais:
9.1. kai teisės aktais pakeičiamas taikomas PVM tarifo dydis, Įkainio perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Įkainio pasikeitimas, susietas su PVM pasikeitimu, įforminamas papildomu dvišaliu Užsakovo ir Rangovo pasirašomu susitarimu ir taikomas atliktiems Darbams apmokėti po susitarimo pasirašymo dienos. Papildomas susitarimas sudaromas ne vėliau kaip per 15 (penkiolika) kalendorinių dienų nuo teisės akto, kuriuo keičiamas PVM dydis, įsigaliojimo dienos.
9.2. Dėl kainų lygio kitimo. Darbų įkainiai gali būti perskaičiuojami, jeigu Valstybės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso, labiausiai atitinkančio Sutarties objekto rūšį, reikšmė pakinta daugiau kaip 5 proc. punktais. Darbų įkainiai dėl statybos sąnaudų elementų kainų indeksų pokyčio gali būti perskaičiuota ne dažniau kaip kas 6 mėn., skaičiuojant nuo Sutarties įsigaliojimo datos. Darbų įkainių didinimas/mažinimas galimas, jeigu praėjus 6 mėn. po Darbų įkainių pakeitimo dėl kainų lygio kitimo, statybos sąnaudų elementų kainų indeksų pokytis padidėja/sumažėja 5 proc. punktais, lyginant su Darbų įkainių paskutinio pakeitimo metu buvusiu statybos sąnaudų elementų kainų pokyčiu. Darbų įkainiai didinami/mažinami tiek procentų, kiek padidėja/sumažėja statybos sąnaudų elementų kainų pokytis. Tokiais atvejais suinteresuota Šalis kreipiasi į kitą Šalį dėl Darbų įkainių perskaičiavimo pateikdama Statistikos departamento prie Lietuvos Respublikos Vyriausybės pažymą apie kainų pokytį ar kitą lygiavertį dokumentą. Kainos perskaičiavimas įforminamas papildomu Šalių susitarimu.

III. SUTARTIES DARBŲ ATLIKIMO TERMINAS
          10. Sutartis galioja nuo Sutarties pasirašymo dienos iki 2025 m. lapkričio 1 d. ir visiško šalių sutartinių įsipareigojimų įvykdymo. 
11. Sutarties darbus Rangovas įsipareigoja atlikti per du mėnesius nuo Užsakovo pateiktos paraiškos dienos (Sutarties priedas Nr. 1).
IV. ATSISKAITYMO TVARKA
         12. Atsiskaitymo su Rangovu tvarka :
12.1. Atsiskaitymo už faktiškai ir tinkamai atliktus Sutarties darbus pagrindas yra Sutarties darbų atlikimo priėmimo – perdavimo aktai, pažymos apie praėjusį mėnesį atliktus Sutarties darbus, PVM sąskaitos faktūros, kurios turi būti teikiamos naudojantis SABIS sistema. Visas išlaidas susijusias su dokumentų pateikimu per SABIS sistemą apmoka Rangovas. Sutarties darbų perdavimo – priėmimo dokumentacija turi būti aiški, detalizuota pagal Užsakovo reikalavimus;
12.2. Atlikus numatytus Sutarties darbus bei pasirašius Sutarties darbų priėmimo-perdavimo aktą ir PVM sąskaitą-faktūrą, kuri turi būti teikiama naudojantis SABIS sistema, Užsakovas per 30 dienų, gavęs apmokėjimą į savo sąskaitą iš Lietuvos Respublikos žemės ūkio ministerijos, apmoka mokėjimo pavedimu į Rangovo nurodytą banko sąskaitą.
[bookmark: _Hlk128726123][bookmark: _Hlk128730277]12.3. Vėluojant finansavimui iš Lietuvos Respublikos žemės ūkio ministerijos, mokėjimai atidedami finansavimo vėlavimo laikotarpiui bet neilgiau nei 60 kalendorinių dienų. 
V. UŽSAKOVO TEISĖS IR PAREIGOS
         13. Užsakovas turi teisę:
13.1. tikrinti atliekamų Sutarties darbų atlikimo eigą, kiekį ir kokybę;
13.2. reikalauti, kad Rangovas Sutarties darbus vykdytų pagal normatyvinių statybos ir melioracijos techninių dokumentų bei šios Sutarties reikalavimus. Jeigu Rangovas nukrypsta nuo normatyvinių statybos ir melioracijos techninių dokumentų, Užsakovas turi teisę raštu reikalauti šalinti trūkumus ir nemokėti už netinkamai atliktus Sutarties darbus arba pašalinti trūkumus trečiųjų asmenų pagalba Rangovo sąskaita;
13.3. duoti nurodymus Rangovui ir reikalauti jų vykdymo, jei Sutarties darbų atlikimo eigoje sistemingai pažeidžiami prisiimti pagal Sutartį įsipareigojimai.
13.4. raštu pateiktą laimėjusį pasiūlymą (išskyrus atvejus, kai pirkimo sutartis sudaroma žodžiu), raštu sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kuriai taikomi šio įstatymo 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje.
         14. Užsakovas įsipareigoja:
14.1. laiku priimti kokybiškai atliktus Sutarties darbus, sumokėti Rangovui Sutartyje numatytomis Sutarties darbų kainomis, tvarka ir sąlygomis; 
14.2. sudaryti sąlygas Rangovui atlikti Sutarties darbus pagal šią Sutartį, perduoti Rangovui statybvietę Sutarties darbams pagal šią Sutartį atlikti.
14.3. pateikia užsakymą ir reikalingą techninę dokumentaciją kiekvienam konkrečiam avarinių gedimų atvejui: melioracijos sistemų planus su pažymėtomis melioracijos statinių gedimo vietomis.
14.4. Įvertinus Rangovo atliktus objekto avarinius darbus, sudaro ir pateikia Rangovui kiekvieno objekto lokalinę sąmatą, apskaičiuotą su fiksuotu darbų kainos koeficientu, nurodytu šios sutarties 8 punkte.
VI. RANGOVO TEISĖS IR PAREIGOS
         15. Rangovas turi teisę:
15.1. naudotis Lietuvos Respublikos melioracijos įstatyme ir kituose Lietuvos Respublikos įstatymuose numatytomis Rangovo teisėmis.
16. Rangovas įsipareigoja:
16.1. Pradėti Sutarties darbus tik gavus Užsakovo rašytinį užsakymą;
16.2. Gavus Užsakovo rašytinį užsakymą Rangovas Sutarties darbus pradeda ne vėliau kaip per 5 (penkias) darbo dienas;
16.3. Sutarties darbus atlikti kokybiškai, laikantis STR, MTR normų ir taisyklių, standartų;
16.4. savarankiškai apsirūpinti Sutarties darbų atlikimui reikalingais materialiniais ir žmogiškaisiais ištekliais, atsakyti už medžiagų kokybę;
16.5. garantuoti ir atsakyti už darbo saugumą objekte, priešgaisrinę apsaugą, aplinkos ekologinę apsaugą, užtikrinti tinkamas darbo higienos sąlygas statybvietėje, nepažeisti trečiųjų asmenų interesų; 
16.6. Sutarties darbų metu pabloginęs inžinerinių komunikacijų (melioracijos įrenginių, elektros linijų), kelių dangų stovį, savo lėšomis pašalinti atsiradusius defektus; 
16.7. Sutarties vykdymo metu visus iškilusius klausimus derinti su Užsakovo atstovu; 
16.8. sudaryti sąlygas Užsakovui bet kuriuo metu tikrinti Sutarties darbų atlikimo eigą ir kokybę; 
16.9. užtikrinti, kad vykdant Sutarties darbus būtų naudojamos medžiagos, nurodytos statybos ir melioracijos techniniuose reglamentuose ir atitiktų juose nurodytus reikalavimus. Medžiagų keitimas galimas tik esant Užsakovo rašytiniam sutikimui; 
16.10. pateikti Sutarties darbų vykdymo metu panaudotų medžiagų (gaminių) atitikties deklaracijas, kilmės sertifikatus ir įsigijimo dokumentus;
16.11. Sutarties darbų atlikimui, esant reikalui, gauti leidimus arba sutikimus atlikti Sutarties darbus inžinerinių komunikacijų apsauginėse zonose nutiestų požeminių komunikacijų vietose ir kt.;
[bookmark: _Hlk194493457]16.12. Atlikęs Sutarties darbus pagal Užsakovo pateiktą užsakymą ir jo sudarytą lokalinę sąmatą, apskaičiuotą su fiksuotu darbų kainos koeficientu, pagal tai surašo atliktų Sutarties darbų aktą, pasirašytą Rangovo ir Užsakovo statybos techninės priežiūros specialisto, ir pateikia Užsakovui. Kartu su atliktų Sutarties darbų aktu pateikiama Suremontuotų melioracijos statinių pripažinimo tinkamais naudoti ir priežiūros darbų atlikimo aktas (Melioracijos techninis reglamentas MTR 1.11.01:2006 ,,Melioracijos statinių pripažinimo tinkamais naudoti tvarka“) ir planai (kontrolinės geodezinės išpildomosios nuotraukos  M 1:2000) su atitinkamais ženklais pažymėtais atliktais Sutarties darbais.
16.13. Rangovas visą Sutarties darbų vykdymo laikotarpį turi turėti įdiegtą ir veikiančią aplinkos apsaugos vadybos sistemą pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.

VII. ŠALIŲ ATSAKOMYBĖ
         17. Užsakovas:
17.1. Užsakovas nepagrįstai uždelsęs atsiskaityti už atliktus Sutarties darbus Sutartyje nustatyta tvarka ir terminais, Rangovui pareikalavus moka 0,02 % dydžio delspinigius nuo neapmokėtų Sutarties darbų kainos už kiekvieną uždelstą dieną. Delspinigių suma neturi viršyti 10 % preliminarios bendros Sutarties kainos be PVM.
17.2. Nustatęs esminius nukrypimus nuo Sutarties sąlygų ar kitokius esminius darbo trūkumus, turi teisę nutraukti su Rangovu Sutartį ir reikalauti atlyginti patirtus nuostolius. Nutraukęs Sutartį ne dėl Rangovo kaltės, atlygina Rangovui jo turėtas pagrįstas išlaidas ir nuostolius, susijusius su Sutarties nutraukimu.
17.3. Užsakovas taip pat turi teisę nutraukti šią Sutartį kai Rangovas praranda Užsakovo pasitikėjimą – tokiu pagrindu laikomas Rangovo įsipareigojimų nevykdymas pagal visas ar bet kurią sutartį, sudarytą tarp Užsakovo ir Rangovo, nemokumas, bankroto bylos iškėlimas ir neteisminės bankroto procedūros pradžia.
17.4. Darbų vykdymo metu, nepriklausomoms įstaigoms ar institucijoms, pripažinus Tiekėjo įdiegtą aplinkos apsaugos vadybos sistemą negaliojančia, ar Tiekėjui nesilaikant aplinkos apsaugos vadybos sistemoje nustatytų reikalavimų, Užsakovas turi teisę nutraukti šią Sutartį.
18. Rangovas:
18.1. Jeigu Rangovas vėluoja arba delsia pradėti vykdyti Sutarties darbus šios Sutarties 16.2 papunktyje arba vėluoja juos atlikti šios Sutarties 11 punkte nurodytais terminais, jis privalo Užsakovui pareikalavus sumokėti 0,02 % dydžio delspinigius nuo preliminarios bendros kainos be PVM, už kiekvieną uždelstą dieną. Delspinigių suma neturi viršyti 10 % preliminarios bendros Sutarties kainos be PVM.
18.2. Užsakovo nurodytu laiku nepašalinęs defektų, nustatytų per garantinį laiką, atlygina Užsakovo išlaidas, patirtas šalinant defektus.
18.3. Delspinigių ir baudų sumokėjimas neatleidžia Šalių nuo pagal šią Sutartį prisiimtų įsipareigojimų įvykdymo.
18.4. Nutraukiant Sutartį Šalys privalo tarpusavyje pilnai atsiskaityti.

VIII. SUTARTIES DARBŲ ATLIKIMAS IR PRIĖMIMAS
19. Sutarties darbai priimami pasirašant perdavimo–priėmimo aktus. 
[bookmark: _Hlk128667221]20. Sutarties darbai laikomi baigtais, Šalims pasirašius atliktų Sutarties darbų perdavimo ir priėmimo aktą kartu su darbams naudotų medžiagų, konstrukcijų sertifikatais, įrodančiais medžiagų, konstrukcijų atitikimą ES teisės aktais nustatytiems saugos reikalavimams, suremontuotų melioracijos statinių pripažinimo tinkamais naudoti ir priežiūros darbų atlikimo aktą (Melioracijos techninis reglamentas MTR 1.1101:2006 ,,Melioracijos statinių pripažinimo tinkamais naudoti tvarka“), niveliacijos žurnalus, įvykdytų Sutarties darbų išpildymo planus (kontrolinės geodezinės nuotraukos  M 1:2000), kuriuose atitinkamais ženklais pažymėti atlikti Sutarties darbai, paslėptų darbų patikrinimo aktus. 
21. Iki galutinio Sutarties darbų priėmimo akto pasirašymo Rangovas savo sąskaita turi: visiškai pašalinti Užsakovo nurodytus Sutarties darbų ar jų etapų trūkumus, pilnai ir tinkamai sutvarkyti Sutarties darbų atlikimo vietą ir aplinkines teritorijas, kurios buvo naudotos Rangovo reikmėms, įskaitant likusio statybinio laužo, užteršto grunto, šiukšlių ir pan. išgabenimą, bei perduoti Užsakovui tinkamai užpildytą visą kitą dokumentaciją.
22. Jeigu Sutarties darbų priėmimo metu nustatomi trūkumai, Užsakovas turi teisę nustatyti terminą trūkumams pašalinti arba atskaityti iš sumų, priklausančių Rangovui už atliktus Sutarties darbus, sumą, reikalingą tiems trūkumams pašalinti. Šią teisę Užsakovas turi ir tada, kai nustatomi paslėpti darbo trūkumai. Nustatyti trūkumai ar defektai šalinami Rangovo sąskaita.
23. Rangovas turi teisę užbaigti Sutarties darbus anksčiau numatyto termino nei nustatyta Užsakovo užduotyje.
IX. GARANTIJOS
24. Rangovas garantuoja, kad priėmimo metu jo atlikti Sutarties darbai atitiks Sutartyje nustatytas sąlygas, normatyvinių melioracijos dokumentų reikalavimus, jie bus atlikti be klaidų, kurios panaikintų arba sumažintų jų vertę arba tinkamumą įprastam arba Sutartyje numatytam panaudojimui.
25. Sutarties darbų rezultatui nustatomas 5 (penkių) metų, paslėptų statinio elementų 10 (dešimties) metų ir tyčia paslėptiems defektams - 20 (dvidešimties) metų garantinis laikas, skaičiuojamas nuo darbų perdavimo-priėmimo akto pasirašymo dienos.
26. Garantiniu melioracijos statinio eksploatavimo laiku atsiradus statybos defektų, Užsakovas pasikviečia Rangovą, užfiksuoja raštu defektus ir suderina Rangovo siūlomą jų pašalinimo laiką. Rangovui neatvykus arba jam atsisakius pasirašyti aktą, kuriame užfiksuoti defektai, Užsakovas šį aktą surašo vienašališkai, pasikviesdamas Žemės ūkio agentūros prie Žemės ūkio ministerijos Rinkos priežiūros departamento Melioracijos priežiūros skyriaus atstovą, atliekantį melioracijos statinių statybos darbų ir melioracijos statinių naudojimo valstybinę priežiūrą. Rangovas privalo šiuos defektus pašalinti savo lėšomis suderintu laiku. Jei Rangovas atsisako juos šalinti arba nepašalina nustatytu laiku, Užsakovas juos pašalina kito rangovo jėgomis, o faktiškas išlaidas (netesybas) išieško iš statinį stačiusio Rangovo įstatymais bei rangos sutartimi nustatyta tvarka.

X. SUBRANGA
          27.	Susitarimas, pagal kurį Rangovas dalį darbų patiki trečiajai šaliai yra laikoma subranga. Subrangos susitarimas nesukuria sutartinių santykių tarp subrangovo ir Užsakovo. Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus:
          27.1.	Rangovas, ketinantis pasinaudoti subrangovo paslaugomis, nurodo jo pavadinimą ir kiekvienam subrangovui perduodamų Sutartimi sulygtų Sutarties darbų dalį, išvardinant perduodamus Sutarties darbus:
(kiekvienam pasitelktam subrangovui Sutartis papildoma nauja eilute)
         27.1.1.	Subrangovas (Duomenys apie subrangovą) atliks šiuos konkrečius Sutarties darbus:____. Subrangovai turi turėti teisę verstis ta veikla, kuri reikalinga numatytai veiklai įvykdyti ir šią teisę įrodančius dokumentus.
         27.2.	Subrangovų pasitelkimas nekeičia Rangovo atsakomybės dėl numatomos sudaryti Sutarties įvykdymo, todėl bet kokiu atveju Rangovas pilnai prisiima atsakomybę už subrangovų veiklą vykdant Sutartį.
         27.3.	Subrangovų keitimas:
         27.3.1.	Rangovas, prieš 5 darbo dienas raštu suderinęs su Užsakovu, gali Sutarties vykdymo metu pakeisti subrangovus, tačiau pakeisti subrangovai privalo būti ne žemesnės kvalifikacijos ir ne mažesnės patirties, kaip subrangovai, nurodyti Pasiūlyme. 
         27.3.2.	Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.
         27.3.3.	Jei Sutartyje keičiami subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus subrangovus turi būti pateikti naujo subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. Užsakovas reikalauja, kad naujo subrangovo kvalifikacija būtų ne žemesnė nei buvo reikalaujama pirkimo dokumentuose.
         27.3.4.	Tais atvejais, kai kvalifikacijai pagrįsti Rangovas nesiremia subrangovų pajėgumais, Užsakovas netikrina šių subrangovų pašalinimo pagrindų. 
         27.3.5.	Keičiamu ar naujai pasitelkiamu Subrangovu negali būti viešojo pirkimo dalyvis ar pasiūlymą viešajame pirkime teikusios tiekėjų subjektų grupės partneris.
         27.3.6.	Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
         27.3.7.	Be raštiško Užsakovo sutikimo pasitelkti kitus, nei konkurso pasiūlyme nurodyti subrangovai, draudžiama.

XI. SUTARTIES NUTRAUKIMAS PRIEŠ TERMINĄ
28. Užsakovas turi teisę vienašališkai nutraukti šią Sutartį, ne vėliau kaip prieš 15 (penkiolika) kalendorinių dienų įspėjęs apie tai Rangovą, ir pareikalauti iš Rangovo atlyginti Užsakovo patirtus nuostolius, jeigu:
28.1. Rangovas nepradeda laiku vykdyti Sutarties, Sutarties darbus atlieka nesilaikydamas nustatytų terminų arba atlieka Sutarties darbus taip lėtai, kad jį baigti iki termino pabaigos pasidaro aiškiai negalima;
28.2. Rangovas Sutarties darbus atlieka nekokybiškai, arba Rangovas nepašalina Sutarties darbų trūkumų per nustatytus terminus arba trūkumai yra esminiai ir jų negalima pašalinti;
28.3. Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
28.4. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
28.5. Po raštiško Užsakovo įspėjimo Rangovas neužtikrina Sutarties darbų kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia.
29. Rangovas turi teisę vienašališkai nutraukti Sutartį, ne vėliau kaip prieš 15 (penkiolika) kalendorinių dienų įspėjęs apie tai Užsakovą, jeigu Užsakovas nevykdo ar netinkamai vykdo savo sutartinius įsipareigojimus ir tai gali būti pripažįstama esminiu Sutarties pažeidimu pagal Lietuvos Respublikos civilinio kodekso nuostatas.
30. Užsakovui arba Rangovui vienašališkai nutraukus Sutartį Rangovas privalo perduoti iki Sutarties nutraukimo datos atliktus Sutarties darbus, Šalims pasirašant priėmimo – perdavimo aktą. Užsakovas privalo apmokėti už atliktus Sutarties darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės.
31. Sutartis gali būti nutraukiama Šalių tarpusavio rašytiniu susitarimu. 
32. Sutartis taip pat gali būti nutraukta vadovaujantis Lietuvos Respublikos viešųjų pirkimų įstatymo 90 straipsnio nuostatomis.

XII. NENUGALIMOS JĖGOS APLINKYBĖS
         33. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
         34. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
         35. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo.
         36. Rangovas patvirtina, kad jis nežino apie nenugalimos jėgos aplinkybes (force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
         37. Jeigu Sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

XIII. GINČŲ SPRENDIMAS
         38. Visi ginčai, kylantys iš šios Sutarties, sprendžiami derybų keliu. Sutarties Šalys visus ginčus stengiasi išspręsti derybomis. 
         39. Kilus ginčui sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 10 kalendorinių dienų. Ginčas turi būti išspręstas per ne ilgesnį nei 20 kalendorinių dienų terminą nuo derybų pradžios.
         40. Jeigu ginčų nepavyksta išspręsti derybų keliu, jie sprendžiami teisme, vadovaujantis LR galiojančiais įstatymais pagal užsakovo buveinės vietą.

XIV. KONFIDENCIALUMAS
41. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas bei kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai privaloma pagal Lietuvos Respublikos teisės aktus. 
42. Jeigu Šalys, vykdydamos Sutartį, gavo iš kitos Šalies informaciją apie kitokią konfidencialią informaciją, tai ji neturi teisės suteikti šios informacijos tretiems asmenims be kitos Šalies sutikimo. Išskyrus tuos atvejus, kai tai yra privaloma pagal Lietuvos Respublikos teisės aktus.

XV. ASMENS DUOMENŲ TVARKYMAS

         43. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais.
XVI. KITOS SĄLYGOS
44. Užsakovo ir Rangovo vienas kitam siunčiami pranešimai turi būti raštiški.
45. Ši Sutartis sudaryta lietuvių kalba dviem egzemplioriais – po vieną kiekvienai Šaliai, abu egzemplioriai turi vienodą teisinę galią. 
46. Vadovaujantis Lietuvos Respublikos viešųjų pirkimų įstatymo 87 straipsnio 2 dalies 12 punkto nuostatomis, už Sutarties vykdymą atsakingas Lazdijų rajono savivaldybės administracijos  Žemės ūkio skyriaus vyr. specialistas Gintas Žukauskas, tel. +370 613 97635, el. paštas: gintas.zukauskas@lazdijai.lt
47. Už Sutarties ir pakeitimų paskelbimą, pagal Lietuvos Respublikos viešųjų pirkimų įstatymo 86 straipsnio 9 dalies nuostatas, atsakinga Lazdijų rajono savivaldybės administracijos Teisės ir personalo skyriaus vyr. specialistė ...................., tel. +370 .................., el. paštas: .........................@lazdijai.lt
48. Rangovo paskirtas asmuo už Sutarties vykdymą ................................, tel. +370 ........................., el. paštas: ..............................
49. Šis pirkimas laikomas žaliuoju, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.3 papunkčiu. 
50. Vykdydamos sutartį šalys susitaria atsisakyti nebūtinų kelionių ir fizinių susitikimų, t. y. bendrauti ir vykdyti susitikimus šios Sutarties vykdymo klausimais nuotoliniu būdu ir (ar) elektroninėmis priemonėmis. Siekti, kad teikiant paslaugas būtų sunaudojama mažiau gamtos išteklių, t. y. siekti, kad Rangovo darbuotojai, teikiantys paslaugas, atvykimui į paslaugų teikimo vietą pasirinktų optimalų maršrutą ir rinktųsi netaršias transporto priemones, kad paslaugų teikimo metu nebūtų teršiama aplinka ir keliamas pavojus sveikatai. 

XVI. SUTARTIES PRIEDAI
51. Priedas Nr. 1- Užsakymo forma.
52. Priedas Nr. 2 -  Techninė specifikacija.
53. Priedas Nr. 3 - Tiekėjo pasiūlymas.

Sutarties priedas Nr. 1
(nepildoma)
UŽSAKYMO FORMA Nr.
2025 m. _______  ___d.
1. Rangovas:  ____________________________________________________________________________
2. Užsakovas:  ___________________________________________________________________________
3. Sutarties pavadinimas, pasirašymo data ir Nr.: ________________________________________________
4. Gedimo vieta (seniūnija, kaimas, kadastrinė vietovė ir sklypo kadastrinis arba unikalus Nr.): ________________________________________________________________________________
5. Prašymą pateikęs asmuo (tel. Nr.) __________________________________________________________
6. Melioracijos projekto Nr. ir sistemos Nr.: ___________________________________________________
7. Preliminari gedimo priežastis: _____________________________________________________________
8. Šis užsakymas perduodamas Rangovui (1 egz.) ir grąžinamas Užsakovui tik įvykdžius/nevykdant užsakyme nurodytų gedimų šalinimo darbų bei užpildžius skiltį „Informacija apie eigą“. Gedimo šalinimo darbų įvykdymą patvirtina Užsakovo pasirašytas atliktų darbų aktas.
Vadovaujantis pasirašytos sutarties sąlygomis, užsakome atlikti Lazdijų rajono savivaldybės patikėjimo teise valdomų valstybei nuosavybės teise priklausančių melioracijos statinių avarinio remonto darbus. 
PRIDEDAMA. Gedimo vietos melioracijos planai, ____ lapas (-ai).
Lazdijų rajono savivaldybės administracijos
Žemės ūkio skyriaus vedėja	_____________  Jurgita Gudeliauskaitė

Rangovo atstovas			_____________	______________
Informacija apie eigą:
________________________________________________________________________________ (dėl kokių priežasčių atliekamas/neatliekamas remontas) ________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Rangovo atstovas		________________	________________

Parengė:
Žemės ūkio skyriaus
vyr. specialistas                              	________________	________________		



Sutarties priedas Nr. 2
TECHNINĖ SPECIFIKACIJA
LAZDIJŲ RAJONO SAVIVALDYBĖS PATIKĖJIMO TEISE VALDOMŲ VALSTYBEI NUOSAVYBĖS TEISE PRIKLAUSANČIŲ MELIORACIJOS STATINIŲ AVARINIAI REMONTO DARBAI

            1. Įvadinė informacija:
[bookmark: _Toc74929980][bookmark: _Toc75156416][bookmark: _Toc76523549]Perkančioji organizacija – Lazdijų rajono savivaldybės administracija.
Adresas: Vilniaus g. 1, 67106 Lazdijai.
Tel.: +370 318 66 108; el. paštas info@lazdijai.lt
2. Lėšos: apmokėjimas už Lazdijų rajono savivaldybės patikėjimo teise valdomų valstybei nuosavybės teise priklausančių melioracijos statinių avarinių remonto darbų atlikimą vykdomas iš Lazdijų rajono savivaldybės biudžeto lėšų (LR valstybės biudžeto 2025 m. skiriamos specialiosios tikslinės dotacijos  Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms atlikti – melioracijai.).
3. Užduotis – melioracijos ir hidrotechninių statinių avarinio remonto darbams prašome pateikti kainų mažinimo koeficientą (K=0, ... iki 1,00) nuo šiuo metu galiojančių statinių skaičiuojamųjų kainų. Mažinimo koeficientas turi būti pateikiamas iki dviejų skaičių po kablelio. Preliminariai numatomi atlikti Lazdijų rajono savivaldybės patikėjimo teise valdomų valstybei nuosavybės teise priklausančių melioracijos statinių avarinių gedimų remonto darbai:
3.1. drenažo rinktuvų perklojimas;
3.2. drenažo rinktuvų išvalymas atkasant;
3.3. drenažo rinktuvų pakeitimas iš atitinkamo diametro polietileninių vamzdžių;
3.4. polietileninių drenažo žiočių įrengimas;
3.5. paviršinio vandens nuleistuvų išvalymas bei jų remontas;
3.6. griovių pavalymas;
3.7. Medžių (krūmų) šalinimas;
3.8. pralaidų remontas;
3.9. kontrolinių drenažo šulinių išvalymas bei jų remontas;
3.10. kanalizuotų griovių remontas;
3.11. polderių melioracijos statinių remonto darbai;
3.12. tiltų remonto darbai;
3.13. reguliatorių remonto darbai.
4. Darbų atlikimo vieta:  Lazdijų rajono savivaldybės teritorijoje esantys rajono savivaldybės patikėjimo teise valdomi valstybei nuosavybės teise priklausantys avarinės būklės melioracijos statiniai (įskaitant bet neapsiribojant 12,5 cm skersmens ir didesni drenažo rinktuvai, drenažo žiotys, paviršinio vandens nuleistuvai, pralaidos, sukanalizuoti melioracijos grioviai, melioracijos grioviai, polderių sausinimo siurblinės, polderių pylimai, tiltai, reguliatoriai). 
5. Darbų atlikimo terminai: 
5.1. Rangovas turės pradėti vykdyti darbus nuo pirkimo sutarties  įsigaliojimo dienos; 
5.2. Remonto darbai turi būti baigti iki  2025 m. lapkričio 1 d.
6. Darbų apimtis:	Savivaldybės patikėjimo teise valdomų valstybei nuosavybės teise priklausančių melioracijos statinių avariniai remonto darbai bus perkami pagal faktinį darbų poreikį. Maksimaliai darbų gali būti užsakoma ne daugiau kaip už ......................... Eur (......................... eurų ................... centų) be PVM, ....................... Eur (............................eurų ................... centų) su PVM.
Darbų kiekiai priklausys nuo konkurso dalyvio pasiūlyto fiksuoto kainos koeficiento, kuriuo bus mažinama skaičiuojamoji remonto darbų kaina (SMD). 
Pastaba. Skaičiuojamoji kaina nustatoma vadovaujantis darbo, medžiagų ir mechanizmų sąnaudų statyboje normatyvais ir VĮ Statybos produkcijos sertifikavimo centro įregistruotomis Statybos resursų skaičiuojamosiomis rinkos kainų nustatymo rekomendacijomis.
Užsakovas pateiks Rangovui konkrečias darbų užduotis kiekvienam avarinių gedimų remonto darbų atvejui ir toms užduotims vykdyti reikalingus techninius dokumentus:  duomenis apie objektą, melioracijos sistemų planus ir griovių išilginius profilius su pažymėtomis gedimų vietomis.
Rangovas visą darbų vykdymo laikotarpį turi turėti įdiegtą ir veikiančią aplinkos apsaugos vadybos sistemą pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.
Užsakovas sudaro lokalinę sąmatą (kiekvienam remonto objektui atskirai), apskaičiuotą su fiksuotu darbų kainos koeficientu. Rangovas pagal tai surašo atliktų Sutarties darbų aktą (kiekvienam remonto objektui atskirai), pasirašytą Rangovo ir Užsakovo statybos techninės priežiūros specialisto, ir pateikia Užsakovui. Kartu su atliktų darbų aktu pateikiamas Suremontuotų melioracijos statinių pripažinimo tinkamais naudoti ir priežiūros darbų atlikimo aktas (Melioracijos techninis reglamentas MTR 1.11.01:2006 ,,Melioracijos statinių pripažinimo tinkamais naudoti tvarka“), avarinių remontų darbų geodezinės išpildomos nuotraukos M 1:2000 ir panaudotų statybos produktų atitikties deklaracijas. Darbų vykdymas turi būti suderintas su žemių naudotojais ir požemines komunikacijas eksploatuojančiomis organizacijomis.
Remontuojamų statinių kokybę įvertina ir užtikrina Užsakovo paskirtas statybos techninės priežiūros specialistas, tikrindamas melioracijos statinių kokybės parametrus ir leistinus nukrypimus, vadovaujantis normatyviniais dokumentais.
             Atliekant valstybei nuosavybės teise priklausančių melioracijos statinių avarinių gedimų remonto darbus, Rangovas privalo laikytis visų respublikoje galiojančių įstatymų ir taisyklių  bei atsižvelgti į visas priemones, užtikrinant aplinkosauginių  reikalavimų laikymąsi. 
  Užbaigus darbus, Rangovas Užsakovui privalo perduoti panaudotų statybos produktų atitikties dokumentus, planus M 1:2000 (kontrolinės geodezinės nuotraukos), kuriuose atitinkamais ženklais būtų  pažymėti atlikti avariniai remonto darbai, paslėptų darbų patikrinimo aktus. Sutartinio darbo atlikimo terminas yra data, kai Užsakovas ir Rangovas yra pasirašę visus pagal kiekvieną pateiktą užduotį visiškai užbaigto sutartinio darbo Suremontuotų melioracijos statinių pripažinimo tinkamais naudoti ir priežiūros darbų atlikimo aktus (Melioracijos techninio reglamento MTR 1.11.01:2006 „Melioracijos statinių pripažinimo tinkamais naudoti tvarka“, patvirtinto Lietuvos Respublikos žemės ūkio ministro 2006 m. sausio 31 d. įsakymu Nr. 3D-35).

